CELEX: 32008R0132
Language: lt
Date: 2008-02-14 00:00:00
Title: 2008 m. vasario 14 d. Komisijos reglamentas (EB) Nr. 132/2008, iš dalies keičiantis Reglamentą (EB) Nr. 745/2004, nustatantį priemones, taikomas asmeniniam vartojimui skirtiems gyvūninės kilmės produktams (Tekstas svarbus EEE)

15.2.2008   
            
            
               LT
            
            
               Europos Sąjungos oficialusis leidinys
            
            
               L 41/7
            
         
      KOMISIJOS REGLAMENTAS (EB) Nr. 132/2008
   2008 m. vasario 14 d.
   iš dalies keičiantis Reglamentą (EB) Nr. 745/2004, nustatantį priemones, taikomas asmeniniam vartojimui skirtiems gyvūninės kilmės produktams
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio 5 dalies trečią įtrauką,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 3 straipsnio 5 dalį, 16 straipsnio 3 dalį ir 17 straipsnio 7 dalį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (3), ypač į jo 6 straipsnio 3 dalį,
   kadangi:
   
               (1)
            
            
               Komisijos reglamente (EB) Nr. 745/2004 (4) nustatytos priemonės, taikomos importuojamiems asmeniniam vartojimui skirtiems mėsai ir mėsos produktams bei pienui ir pieno produktams. Šie produktai apibrėžti nurodant kai kuriuos produktus, išvardytus 2002 m. balandžio 26 d. Komisijos sprendimo, nustatančio produktų, kuriuos reikia patikrinti pasienio kontrolės poste pagal Tarybos direktyvą 97/87/EB, sąrašą, priede (5).
            
         
               (2)
            
            
               Po to, kai 2007 m. gegužės 17 d. Sprendimas 2002/349/EB buvo pakeistas 2007 m. balandžio 17 d. Komisijos sprendimu dėl gyvūnų ir produktų, kurie pagal Tarybos direktyvas 91/496/EEB ir 97/78/EB turi būti patikrinti pasienio kontrolės postuose, sąrašų (6), ir siekiant užtikrinti aiškumą, suderinamumą ir skaidrumą Reglamente (EB) Nr. 745/2004 būtina išvardyti produktus, kuriems jis taikomas.
            
         
               (3)
            
            
               Todėl Reglamentą (EB) Nr. 745/2004 reikėtų atitinkamai iš dalies pakeisti.
            
         
               (4)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 745/2004 iš dalies keičiamas taip:
   
               1)
            
            
               1 straipsnio 1 dalis pakeičiama taip:
               „1.   Šiame reglamente „mėsa ir mėsos produktai“ bei „pienas ir pieno produktai“ – tai V priede išvardyti produktai.“
            
         
               2)
            
            
               Šio reglamento priedas pridedamas kaip V priedas.
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. vasario 14 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 18, 2003 1 23, p. 11.
   
      (2)  OL L 24, 1998 1 30, p. 9. Direktyva su paskutiniais pakeitimais, padarytais Direktyva 2006/104/EB (OL L 363, 2006 12 20, p. 352).
   
      (3)  OL L 224, 1990 8 18, p. 19. Sprendimas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      (4)  OL L 122, 2004 4 26, p. 1.
   
      (5)  OL L 121, 2002 5 8, p. 6.
   
      (6)  OL L 116, 2007 5 4, p. 9.
   
      PRIEDAS
      
         
            „V PRIEDAS
            1 straipsnio 1 dalyje nurodyti mėsa ir mėsos produktai bei pienas ir pieno produktai
            
                        KN kodas
                     
                     
                        Aprašymas
                     
                     
                        Kvalifikavimas ir aiškinimas
                     
                  
                        Ex 2 skirsnis
                        (0201–0210)
                     
                     
                        Mėsa ir valgomieji subproduktai
                     
                     
                        Išskyrus varlių šlauneles
                        (KN kodas 0208 90 70)
                     
                  
                        0401–0406
                     
                     
                        Pieno produktai
                     
                     
                        Visi
                     
                  
                        0504 00 00
                     
                     
                        Gyvūnų (išskyrus žuvis) žarnos, pūslės ir skrandžiai, sveiki arba jų gabalai, švieži, atšaldyti, sušaldyti, sūdyti, užpilti sūrymu, džiovinti arba rūkyti
                     
                     
                        Visi
                     
                  
                        1501 00
                     
                     
                        Kiauliniai riebalai (įskaitant kiaulinius taukus) ir naminių paukščių taukai, išskyrus klasifikuojamus 0209 arba 1503 pozicijose
                     
                     
                        Visi
                     
                  
                        1502 00
                     
                     
                        Galvijų, avių arba ožkų taukai, išskyrus klasifikuojamus 1503 pozicijoje
                     
                     
                        Visi
                     
                  
                        1503 00
                     
                     
                        Kiaulinių taukų stearinas, kiaulinių taukų aliejus, oleostearinas, oleoaliejus ir lajaus aliejus, neemulsuoti, nesumaišyti arba neapdoroti kitu būdu
                     
                     
                        Visi
                     
                  
                        1506 00 00
                     
                     
                        Kiti gyvūniniai riebalai ir aliejus bei jų frakcijos, nerafinuoti arba rafinuoti, bet chemiškai nemodifikuoti
                     
                     
                        Visi
                     
                  
                        1601 00
                     
                     
                        Dešros ir panašūs produktai iš mėsos, mėsos subproduktų arba kraujo; maisto produktai, daugiausia pagaminti iš šių produktų
                     
                     
                        Visi
                     
                  
                        1602
                     
                     
                        Kiti gaminiai arba konservai iš mėsos, mėsos subproduktų arba kraujo
                     
                     
                        Visi
                     
                  
                        1702 11 00
                        1702 19 00
                     
                     
                        Laktozė ir laktozės sirupas
                     
                     
                        Visi
                     
                  
                        ex 1901
                     
                     
                        Salyklo ekstraktas; maisto produktai iš miltų, kruopų, rupinių, krakmolo arba salyklo ekstrakto, kurių sudėtyje nėra kakavos arba kurių sudėtyje esanti kakava, iš kurios visiškai pašalinti riebalai, sudaro mažiau kaip 40 % masės, nenurodyti kitoje vietoje; maisto produktai iš prekių, klasifikuojamų 0401–0404 pozicijose, kurių sudėtyje nėra kakavos arba kurių sudėtyje esanti kakava, iš kurios visiškai pašalinti riebalai, sudaro mažiau kaip 5 % masės, nenurodyti kitoje vietoje
                     
                     
                        Tik tie produktai, kurių sudėtyje yra pieno
                     
                  
                        ex 1902
                     
                     
                        Tešlos gaminiai, virti arba nevirti, įdaryti (mėsa arba kitais produktais) arba neįdaryti, taip pat paruošti arba neparuošti kitu būdu, pavyzdžiui, spagečiai, makaronai, vermišeliai, lazanja, gnocchi, ravioliai (koldūnai), cannelloni; kuskusas, paruoštas arba neparuoštas
                     
                     
                        Tik tie produktai, kurių sudėtyje yra mėsos
                     
                  
                        ex 2004
                     
                     
                        Kitos daržovės, paruoštos arba konservuotos be acto arba acto rūgšties, sušaldytos, išskyrus produktus, klasifikuojamus 2006 pozicijoje
                     
                     
                        Tik tie produktai, kurių sudėtyje yra mėsos
                     
                  
                        ex 2005
                     
                     
                        Kitos daržovės, paruoštos arba konservuotos be acto arba acto rūgšties, nesušaldytos, išskyrus produktus, klasifikuojamus 2006 pozicijoje
                     
                     
                        Tik tie produktai, kurių sudėtyje yra mėsos
                     
                  
                        ex 2103
                     
                     
                        Padažai ir jų pusgaminiai (koncentratai); sumaišyti uždarai ir sumaišyti pagardai; garstyčių miltai ir rupiniai bei paruoštos garstyčios
                     
                     
                        Tik tie produktai, kurių sudėtyje yra mėsos arba pieno
                     
                  
                        ex 2104
                     
                     
                        Sriubos ir sultiniai bei jų pusgaminiai; homogenizuoti sudėtiniai maisto produktai
                     
                     
                        Tik tie produktai, kurių sudėtyje yra mėsos arba pieno
                     
                  
                        ex 2105 00
                     
                     
                        Grietininiai ir kiti valgomieji ledai, su kakava arba be jos
                     
                     
                        Tik tie produktai, kurių sudėtyje yra pieno
                     
                  
                        ex 2106
                     
                     
                        Maisto produktai, nenurodyti kitoje vietoje
                     
                     
                        Tik tie produktai, kurių sudėtyje yra mėsos arba pieno
                     
                  
                        ex 2309
                     
                     
                        Produktai, naudojami gyvūnų pašarams
                     
                     
                        Tik naminių gyvūnėlių ėdalas, šunų kramtalai ir rupių miltų mišiniai, kurių sudėtyje yra mėsos arba pieno
                     
                  
                        Pastabos
                        
                                    1 skiltis
                                 
                                 
                                    .
                                 
                                 
                                    Kai veterinariniai patikrinimai turi būti taikomi tik tam tikriems bet kuriuo kodu ženklinamiems produktams, o prekių nomenklatūroje tas kodas nesuskirstytas į konkrečius poskyrius, jis žymimas „ex“ (pavyzdžiui, ex 1901: būtina atlikti tik tų produktų, kurių sudėtyje yra pieno, veterinarinį patikrinimą).
                                 
                              
                                    2 skiltis
                                 
                                 
                                    .
                                 
                                 
                                    Prekės aprašytos taip, kaip nustatyta Reglamento (EEB) Nr. 2658/87 1 priedo aprašo skiltyje. Tolesnio paaiškinimo apie tai, kam tiksliai taikoma Bendrasis muitų tarifas, žiūrėkite paskutinėje pataisytoje to priedo versijoje.
                                 
                              
                                    3 skiltis
                                 
                                 
                                    .
                                 
                                 
                                    Šioje skiltyje pateikiama išsami informacija apie aptariamus produktus.’